**14 лекция**

Тақырыбы: **Сөйлеу әрекетінің заттық сипаты, психологиялық мазмұны және құрылымы**

*Қарастырылатын мәселелер:*

1. Сөйлеу әрекетінің заттық сипаты
2. Сөйлеу әрекетінің психологиялық мазмұны
3. Сөйлеу әрекетінің құрылымы

Тіл дегеніміз — адам коғамының рухани өмірінде объективті өмір сүретін құбылыс. Тіл қарым-катынас кызметін атқаратын белгілер жүйесі және ой қаруы болып саналады. Тіл мағыналы сездерден және солар бойынша сөйлемдер жасалынатын ережелер жиынтығы — синтаксистен кұралады. Әрбір сөздің өзіндік мағынасы болады. Сөздің мағынасы дегеніміз — оның нақты болмыста белгіленген объектіге қатынасы, бұл арада объектінің санада калай қабылданғаны есепке алынбайды. Тілдің грамматикалық категориясы логикалық категориямен ұштастырылады. Логикалык категориялар жалпы адамдық болып табылады. Олар ор тілге тән түрде тиісті грамматикалық құрылымдар арқылы білінеді.

Тілдің сөздік қорында осы тілде сөйлейтін адамдар қауымдастығының айналадағы дүние туралы білімі сақталады. «Тіл — ой музейі» деген теңеу тегіннен тегін емес. Тіл жазбаша және ауызша сөйлеу арқылы іске асады, Адамдар арасындағы карым-қатынаста пайдаланылмайтын, бірақ жазбаша түрде сақталған тілді өлі тіл дейді. Демек, тіл рухани мрдениет құбылысы ретінде, өзін жасаған қоғам кұрып кеткен соң да өмір сүре отырып, жоғалған цивилизация мәдениетінің аса құнды ескерткіші бола алады екен (мысалы, ежелгі грек, латын тілдері, сан-скрит).

Тілдік хабарларды құрайтын құралдар фонемалар (сөйлеу ілінде) және графемалар (жазба тілінде) болып табылады. Нақ осы әлеуметтік тұрғыда жасалып, қалыптасқан дыбыстар мен гряфикалық белгілерден адамзат тәжірибесін паш етуші сөздер құрылады.

Сөйтіп, тілде бізден бұрынғы ұрпақтар жасаған аса бағалы өмірлік казына жинақталады. Осыған орай сәби тіл үйрену нәтижесінде өзінің таным әрекетінің тар шеңберін кеңейтеді, аадамзаттың колы жеткен білім деңгейіне иек артады, өз басының тәжірибесін сөзбен бекітіп, оны айналасындағыларға таратуға мүмкіндік алады.

Сөйлеу дегеніміз — тілдің көмегімен қарым-қатынас жасау процесі.

Психологиялық зерттеу объекті рухани мәдениет кұбылысына жататын тіл емес, сөйлеу болып табылады. Сөйлеу мен тілдің айырмашылығы неде және сөйлеу психикальқ құбылыс ретінде қандай қызмет атқарады? Бұл сұраққа жауап беру үшіп индивидтің сөйлеуінің қалыптасу кезеңдеріне назар дарған жөн. Баланың сөйлеуінің дамуы, психологияда айтылатындай, оның вербальдық мінез-құлқы, біртіндеп тіл үйренуіне байланысты бірқатар кезеңдерден өтеді.

Бірінші кезең — фонематикалық естудің дамуы және ана тілінің фонемін айту дағдысының қалыптасу кезеңі. Сейлеудін дамуындағы бұл процесс жасөспірімдік шаққа дейін анағұрлым шапшаң жүреді. Бұл кезеңнің басталуы — бала өмірінің алғашқы бір жылы кезіндегі уілдеу мен былдырлау.

Екінші кезең — сөздік қорды және синтаксис ережелерін игеру. Бұл кезеңнің басталуы — бала өмірінің екінші жылы, қарым-қатынас жасау мақсатымен кейбір сөздерді айту. Сәл кейінірек, шамасы 3 жастан бастап синтаксисті және сөздің грамматикалық формасын белсене үйрену басталады. 7 жаста іс жүзінде ауызша сейлеуде лексикалык және синтаксистік ережелерді игеру анықталады. Мектепте оқығанда бул категорияларды игеру жазбаша сөйлеу негізінде жургізіледі. Бұл ауызша сөйлеуді едәуір дәрежеде кайта құруға себепші болады.

Үшінші кезең — тілдің семантикасын игеру. Сөйлеудің дамуындағы бұл ксзеңнің басталуы екінші кезеңмен сай келеді, алайда ол жасөспірімдік және бой жету кезеңінде анағурлым айқын білінеді. Бұл кезде дүниеге көзкарас қалыптасады, биік сезім және еркіндік жағдайдағы мінез-құлық дамиды. Осының нәтижесінде тілдегі сөздердің семантикалық мағынасы осы сөздің жеке адам үшін мағынасына айналады, сөйтіп мінез-құлықта айқын көрінетін практикалык роль атқарады.

Тіл — қоғам өмірінің объективті құбылысы, ол бүкіл халык үшін бірдей және адамдар білген кұбылыстардың алуан түрін түгел қамтиды. Қай тілдің болмасын айтылуының, грамматилық және синтаксистік нормативті ережелері болады. Сөйлеу — психикалық қубылыс. Ол әр адамның тек өзіне ғана тән болады және сейлеуде объективтік шындықты осы адамның субъективті бейнелеп, білдіруін көрсетеді, оған индивидтің көзқарасын білдіреді. Қарым-катынаста адам тіл байлығының шағын бөлігін ғана пайдаланады. Тіпті ұлы жазушылардын тілінің өзінде 10 мыңнан 20 мыңға дейін ғана сөз болады, ал жалпы тілдің құрамында бірнеше жүздеген мың сөз болатыны белгілі. Жеке адамның сөйлеуі стандартынан ауытқи айтылуымен және сөйлем құрылысымен ерекшелінеді.

**Сөйлеудің сапалары**

Қарым-қатынас құралы болу үшін сөйлеудің белгілі бір шартқа жауап беруі, оның өзіне тән сапалары болуы керек. Мұндай саналарды екі топқа бөлуге болады.

Бірінші топқа сөйлеуді дұрыс құруға керекті лексика (сөздік қор), фонстика (сөздерді құрайтын дыбыстар), сөйлеу мәнері, фразаларды құрастыру және көмескі, дұрыс емес, керексіз сөздер, мысалы, паразит сөздер, (провинңиализм) аймақтық тіл (елге көп мәлім емес, тек бір аймақта ғана колданылып жүрген сөздер), вулгаризмдердің. (тыңдаушы құлағына түрпідсй тиетін дөрекі сөз бен сөйлемдер) болмауы жатады.

Екінші топқа сөйлеушілердің өз ойын тыңдаушылар жадына бұлжытпай жеткізіп, тыңдаушыларға тиісті әсер жасап, оларды нандыратын сөйлеу сапалары жатады. Бұған сөйлеудің маңыздылығы, анықтығы, түсініктілігі, сөздің дұрыс кұрылуы, логикалылығы, әсемділігі, бейнелілігі, эмоңиялылығы, ұғымдылығы кіреді. Әрине, түрліше баяндау сондай-ақ бірінші топтағы талаптарды орындауға байланысты екені белгілі.

Егерде сөз адамның ойы мен сезімін дұрыс бейнелей алса, оны тыңдаушылар да жеңіл түсінеді. Егер сөйлеушінің өз ойы өзіне түсініксіз болса, не болмаса өз ойын жеткізуге немқұрайды қараса, оны түсіну де сондайлық дәрежеде болмақ.

М. И. Калинин бір кезде VIII—X класс оқушыларының сөйлеген сөздерін тыңдағаннан кейін, оқушылардың ешбір мүлтіксіз сауатты құрған сөздері ешкімді селт еткізе алмағанын, өйткені олардың сөздерінде сонылық болмай, окушылардың өз сөздерімен емес, басқа біреудің дайын тұрған сөздерімен сөйлегені айтқан. Оқушылардың сөйлеген сөзінде шын жүрегінен қайнап шыққан терең ой болмаған, М. И. Калинин оқушылардың сөйлеген сөзін жылуы жоқ ай сәулесіне теңеген.

Мұғалімнің сөзіне ерекше жоғары талап қойылады. Ол сөз түсініктілігі, анықтыгы, қызғылықтылығы, ойға қонымдылығы, дұрыстығы тағы басқаларымен ерекше болуға тиіс; егер оның ішінде қайта-қайта айтылып, жауыр болған сөздер көптеп кездессе, оның жаман болғаны. Мұғалімдер шыңына жеткізе жаттап алған сөздерін сайрай сөйлеп, бірақ сол сөздердің ішінен бірде-бір ескіріп кетпеген, тың сөзді кездестірмеген сабақтар жөнінде К. Чуковскийдің қинала жазғаны бар.

Сөздің өтімді болып, оның балаларға ықпалының тиюі үшін сөз ырғағының зор мәні бар.

«Қете беруіңе болады»—деген жай сөйлемнің өзін тәжірибелі педагогтар тыңдаушы үшін әр түрлі мәні бар 50 түрлі астармен айтуы мүмкін,— деген А. С. Макаренко.

**Сөйлеудің физиологиялық** **негіздері.**

Сөйлеудің физиологиялық негізін екінші сигналық жүйенің қызметі құрайды. Бұл жүйенің тітіркендіргіші заттар мен олардың касиеттері емес, сөз болып табылады. Тітіркендіргіш ретінде сөз: естілетін, көрінетін және айтылатынн болып үш формаға бөлінеді.

Біз сөйлегенде дыбыстық түйіндерден сигналдар ми қыртысының сөйлеу зоналарына барып жетеді, соның нәтижесінде сөйленетін сөз қосымша бақыланады. Кітап оқыған кезімізде дыбыстық түйіндер шиыршық атып тұрады, оны біз аңғармаймыз. Оқуды жаңа үйренушілер ернін жыбырлатып отырады, бұл оларга жазылғанды түсінуге көмөктессді. Мағынасы қиын сездерді тыңдай отырып, біз оны іштей қайталай айтамыз. Сондықтан И. П. Павлов сөз жылжытқыш талдағыштан миға келіп түсетін кинестезиялық сезуді, сөйлудің базальдық компоненттері деп атады.

Сөйлеудің физиологиялық жағын қарастырғанда оның екінші сигналдық рефлекспен шектелмейтінін атап айтқан жөн. Сөздік тітіркендіргішке жаиуарларда да рефлекс қалыптасуы мүмкін.

Бұған мысық пен иттің аттарын атап шақырғанда елең етуі мысал бола алады. Бұл тұста олардың сөздің мағынасына емес, оның дыбыстық кұрамына, интонациалық ырғағына елеңдейтінін аңғару қиын емес. Мысалы, «Мурка» аталған мысықты «Шурка», «Бурка» деп шакырсаң да келе береді. Адам сөйлеуді қабылдағанда сөздің мағынасына көңіл аударады.

Екінші сигналдык жүйе бірінші сигналдык жүйемен бірлесе жұмыс істейді. Бүл бірлестік бұзылса, сөйлеу мән-мағынасыз сөздер тізбегіне айналады. Ми қыртысының сөйлеуді басқаратын аймағында бүкіл нерв жүйесі қызметімен үйлесімді байланысы бар және бір-біріне ынтымақты әсер етуші бірнеше талдағыштар болады. Есту талдағышы — Вернике орталығы (оған зақым келгенде адам сөзді естиді, бірақ мағынасын түсінбейді), қозғаушы талдағыш— Брока орталығы (оған зақым келгенде адам айтқан сөзді түсінеді, бірақ сөз сөйлеудің перифериялык аппараты толық сау болса да сөйлей алмайды). Сөйлеуді түсіну ми қыртысының белгілі бір зонасының қызметіне байланысты. Оның закымдануы жеке сөздерді түсінгенімен сейлеудің жаллы мағынасын ұғынбаушылыкқа әкеліп соғады. Сөздің психологиялық және физиологиялық ролін бағалай отырын, А. Р. Лурия былай деп жазды: «Екінші сигналдық жүйенің иегізін құраушы сөйлеу және оның ізі болмыстың сигналдарын тежеуге және қорытындылауға, ниетті қалыптастыруға, болашақты «болжау» үшін негіз калауға мүмкіндік береді. Сөйлеу ми қыртысының тонусын демеуші және адамның мінез-құлқының белгілі бір максатқа багғыттаушы программа жасайтын қозудың ұзақ құрылымын жасауға да мүмкіндік береді. Ол бастапкы мақсат псн әрекет корытындысын салыстыруға және өз әрекетін сезіне отырып, жіберілген қателерді тузеуге мүмкіндік береді. Адамның саналы мінез-құлқының негізгі ерекшеліктерінің бірі сөйлеудің нақ осы реттеуші функңиясында жатыр».

**Адамның моральдық және ерік-жігер қасиеті, темперамент және сөз сөйлеу.** Сөйлеуде адамның моральдық және ерік-жігер касиеті көрінеді. Белгілі бір адаммен әңгімелескенде сол адамның сеніммен немесе жалтақтай сейлегенін әрқашан байкауға болады. Әбден төселген тіс қаққан шешеннің өзі әңгіме болып отырған мәселеге өз қатынасын жасыра алмайды, Тайқақтау, кұрметтеу, арсыздық, сыйлау, мінездің тағы басқа да осындай белгілері сөйленген сөздің мазмұнынан, дауыстың ырғақ - әуенінен ап-айқын аңғарылып тұрады.

Не айтып, не қойып тұрғанын аңғара сөйлеу адамның байсалдылығын танытпақ. Мұндайда сөйлеуші тек сөйлеп қана қоймай, сонымен бір мезгілде өз сөзіне құлақ түргендей де болады. Шешен ойша өзін тыңдаушының орнына қойып, осыған сәйкес өзінін дауыс күшін, көніл күйін ұтымды бағыттауы керек, өзінің ойын неғұрлым көкейге қондыра жеткізетін сөздерді іріктеп алып, қолдана білуі керек. Ойлай білетін адам өзінің логикасымен тыңдаушыларды әрқашан байрап алады.

Сөйлеуде адамның сезімінің де әсері аз емес. Әңгімешінің өз сөзі өзін баурайтын, баурамайтынын немесе өзі баяндап тұрған жайларға немқұрайды, дел-сал қарайтынын әрқашан анық аңғаруга болады, Тыңдаушы баяндап тұрган жайлардың сөйлеушінің өзін жалыктырғанын бірден байқай қояды. Корқу немесе қуану, таңдану және масаттану сияқты көңіл күйдің анағұрлым күшті құбылыстары да белгілі бір дәрежеде байкалып тұрады.

Баяндамашының көңіл күйі тыңдаушыларға да әсер етеді. Сол себепті педагогикалық процесте материалды қуанатын жерінде қуанып, ренжитін тұсында жабырқау тартып т.б. осындай күйде баяндаудың, мұғалімнің өз сабағына жан-тәнімен берілуінің маңызы зор. Өйткені бұл қасиет шәкірттерге де даритын болады. Шын жүректен шыққан жалынды сөз үлкенді де кішіні де еліктіріп әкететін аса ыкпалды кұралдардың бірі.

Н.И. Красногорский: «Сөз сөйлеу қызметінің ерекшеліктерін игермейінше адамда жоғары нерв қызыметінің типі болмақ емсе» — деп жазды. Сөзді және фразаны айту шапшаңдығы (сөйлеу карқыны), сөйлемдерді айтудың біркелкілігі (сөйлеу ритмі), карым-катынастың жайшылық жағдайындағы дауыстың қалыпты күші, сөйлегенде дауыс ырғағының байлығы жәе тебірене сөйлеу - міне, осы көрсеткіштердің бәрі адамның типологиялык ерекшеліктерін керсетеді. Сөйлеу қарқыны және дауыстың қалыпты күші әдетте қозу процесінің күшіне байланысы болады. Сөйлеу ритмі, әсіресе оның белгілі бір жағдай талабына орай өзгеруі (шектеулі уақытта жазылғанды окып шығу) нерв процестерінің қозғалғыштығын көрсетеді. Сөйлеу эмоциялылығы психологгар ежелден-ақ темпераменттің көрсеткіші деп кабылдап келеді. Жоғарыда айтылған сөйлеу сапаларын бақылай отырып, мұғалім оқушылардың типологиялык ерекшеліктері туралы пікір қорыта алады.

**Адамның бағыттылығы және сөз сөйлеу стилі**. Сөз сөйлегенде адамның бағыттылығынан: оның максат-мүддесі, нені қажетсінуі сенімділік жайы байқалады. Біріншіден, бағыттылык әңгіменің тақырыбы мен мазмұнын белгілсйді. Екіншіден, өзі қолына алған іске адам ойша да, карым-катынаста да көп қайтара оралады. Адамның өзі қызығатын жайлар туралы әңгімесі әрқашан қызықты, лексикалық жағынан бай, ссзімге толы келеді.

Ойлау мен сөйлеу арасындағы тығыз байланыс адамның сөйлеу ерекшелігінде оның біркатар ойлау ерекшеліктері де көрінетінін түсінуге мүмкіндік береді. Атап айтканда, бейнелі ойға, бейнелі сөйлеу сай келеді. Түсінікті ойлау пайымдаудың бейнелік дәлелділігі емес, логикалық тұрғыдан далелденіп, мейлінше қорыта сөйлеуге байланысты.

Адамның сөйлеу қасиеті алда шешілуге тиісті міндеттерге байланысты, ол міндеттер күні-түні адамның ойында жүреді. Білім беру, айтпақ ойын тындаушыларына кеңейтілген логикалық формада жеткізу міндеті, көкейдегі ойды мейлінше айкын, ашық сездермен айтуға дағдыландырады. Мәселені іштей ойлау, яғни, іштей сөйлеу арқылы ойлану дағдысы көбінесе өз ойын айтқысы келген сәтте тыңдаушылармен тіл табыса алмауға әкеліп соғады. Айтушының өзі үшін айқын ойды аудитория кабылдамайды. Мұндай жағдайда сөйленген сөз ойды ашқан жоқ, керісінше «жапты» дейді.

Адамның мәдени дәрежесін сипаттау үшін, адамның бағыттылығымен тығыз байланысты сөз сөйлеу стилінің елеулі мәні бар. Сөз сөйлеу стилінен адамның ой және еңбек кызметінің ерекшелігі, оның мамандық ерекшелігі, езгелермен карым-қатынасының дағдылы формасы байкалады. Сөз сөйлеу стилі: күнделікті тұрмыстық, көркем, іскерлік, ғылыми түрде болады. Аталған сөздердің мағынасынан ап-айкын көрініп тұрады.

Күнделікті - тұрмыстық стиль тұрмыстық карым-катынас тақырыбына байланысты. Ауызекі сөзде бұл стиль әнгімелесу арқылы, ал жазбаша сөзде жакын адамдардың бір-біріне жазған хаттарынан аңғарылады. Көркем стиль көбінесе болған окиға туралы әңгімелеп беруден көрінеді, жазбаша сөзде проза мен иоэзияның түрлі формалары арқылы танылады. Іскерлік стиль еңбек үстіндегі ресми карым-катынасқа байланысты болады және әңгімелесу, баяндама, талқылау, арыз, акт формасында жүзеге асады. Ғылыми стиль окып білім алу, танымдық іс-әрекетке байланысты және лекциялар мен ғылыми еңбектерде айқын байқалады. Әрбір стильге өзіндік лексика (сөз саптау) және өзіндік сөйлем құрылысы тән.

Қарым-катынас практикасы адамның өзіндік касиетін кұратыи сөйлеу стилін қалыптастырады. Адамның сөйлеу мәдениеті мен сөз сөйлеуге жан-жакты төселуі оның сөйлеу стилін қарым-катынас ситуациясына бағындыра білуінен көрінеді.

Ұсынылатын әдебиеттер мен дереккөздер:

**Әдебиеттер**

**Негізгі:**

1. Веккер Л.М. Психика и реальность. Единая теория психических процессов.-М.: Смысл.-2007.-688 с.
2. Гусев А.Н. Общая психология. В 7 томах. Том 2. Ощущение и восприятие. М.: Академия.-2009, 416 с.
3. Джакупов С.М. Психология познавательной деятельности. - Алма-Ата: Изд-во КазГУ, 2002 -195 с.
4. Психология внимания \Под ред Ю.Б. Гиппенрейтер, В.Я. Романова. –М.: Астрель.-2011,704 с.
5. Психология памяти \Под ред.Ю.Б. Гиппенрейтер, В.Я. Романова.-М.: Астрель.-2008, 656 с.
6. Рубинштейн С.Л. Основы общей психологии. Серия: Мастера психологии.- СПб: Питер.-2012, 720 с.
7. Тихомиров О.К. Психология: Учебник / Под ред. О.В. Гордеевой. – М.: Высшее образование, 2006. – 538 с.

**Қосымша:**

1. Выготский Л.С. Собрание сочинений в 6 томах. Том 1. Проблема развития психики.-Том 3-Вопросы психологии. Цифровая книга. М.: Говорящая книга.-2012
2. Зимняя И. А. Лингвопсихология речевой деятельности. — М.: Московский психолого-социальный институт, Воронеж: НПО «МОДЭК», 2001. — 432 с.
3. Знаков В.В. Исследование познавательных процессов// Психологическая наука в России XX столетия: проблемы теории и истории. – М.: Изд-во ИПРАН, 2007. – С.459-558.
4. Маклаков А.Г. Общая писхология.Учебник нового века. -СПб.: Питер.-2007, 592 с.
5. Петренко В.Ф. Многомерное сознание: психосемантическая парадигма / Петренко В.Ф. – М.: Новый хронограф, 2009. – 440 с.
6. Тертель А.Л. Психология. Курс лекций: учеб. пособие. – М.: Проспект, 2009. – 248 с.
7. Шифман Х. Ощущение и восприятие. Серия: Мастера психологии.- СПб.: Питер.-2003.-928 с.
8. Холодная М.А. Психология интеллекта: парадоксы исследования. М., 2008. 400с

**Дерек көздер:**

<http://www.psychology-online.net>

[http://www.psychology.ru](http://www.psychology.ru/)

<http://www.psi-net.ru/catalog/org>

<http://www.ppsy.ru/internet_resources.doc#z5>

[www.inauka.ru](http://www.inauka.ru)

[www.planetadisser.com/spe/dis.ru](http://www.planetadisser.com/spe/dis.ru)

[www.diss.rsl.ru](http://www.diss.rsl.ru)

[www.rsl.ru](http://www.rsl.ru)

[www.elibrary.ru](http://www.elibrary.ru)

www.[psylib.kiev.ua](http://psylib.kiev.ua/%22%20%5Ct%20%22_blank)

[www.maikonline.com/maik/showCatalogs](http://www.maikonline.com/maik/showCatalogs)